Hea kutsenõukogu liige/asjatundja

Saadan teile arvamuse avaldamiseks töörühma töö tulemusena valminud kutsestandardid Turvatehnik, tase 3 ja Turvatehnik, tase 4 ning Turvasüsteemide vastutav spetsialist, tase 5 kutsestandardite kavandid, mille leiate kirja manusest.

**Arvamusküsitlus**

Arvamusküsitluse  eesmärk  on tutvustada muudetud/välja töötatud kutsestandardeid ning saada standardite kohta tagasisidet.

**Kutsestandard**

Kutsestandardi  eesmärk on kirjeldada selged ja elulised nõuded kutseala töötajatele.

KS koosneb kolmest osast: A-osa kirjeldab tööd, B-osas on toodud töö tegemiseks vajalikud kompetentsusnõuded ning C-osas on esitatud kutsestandardi koostamise ja kinnitamisega seotud info.

Palun tutvuda saadetud kutsestandardite kavanditega ning vajadusel teha ettepanekuid selle parendamiseks.

Arvamuse esitamisel palume  keskenduda  järgmistele  küsimustele:

1)   Kas kutsestandardi A-osas toodud kutsekirjeldus iseloomustab turvatehniku kutset

asjakohaselt ja terviklikult

2)   Kas kutsestandardi A-osas esitatud tööosad on asjakohased ja piisavad, arvestades töö nõudmisi praegu ja lähitulevikus

3)   Kas kutsestandardi B-osas toodud kompetentsid asjakohased ja kas kompetentside tegevusnäitajad on sõnastatud arusaadavalt

4)   Kas kutsestandardid on loogiliselt struktureeritud

5)   Muud tähelepanekud, kommentaarid ja ettepanekud

Ettepanekud ja kommentaarid võite saata eraldi kirja teel või kutsestandardi kavandisse kirjutatult (kutsestandardi iga osa alla on selleks loodud lahter).

Kutsestandardit koos ettepanekutega ootan 30. novembrikse-posti aadressile maris.saarsalu@kutsekoda.ee.

Küsimuste korral palun pöörduge Maris Saarsalu poole tel 53 495 520 või kirjutage maris.saarsalu@kutsekoda.ee.

Kutsestandardi lõplik kavand esitatakse kinnitamiseks Energeetika, Mäe- ja Keemiatööstuse Kutsenõukogule detsembri esimeses pooles. Tänan Teid koostöö ja kaasamõtlemise eest!

**Peamised muudatused, mis kutsestandardites tehti**

1. Töötati välja kutsestandard Turvasüsteemide tehnik, tase 3 ning kirjutati selgemaks turvatehnika valdkonna kutsete, tasemel 3, 4 ja 5 omavaheline tööjaotus/korraldus. Turvasüsteemide tehnik, tase 3 tööks on turvasüsteemide ja tuleohutuspaigaldiste paigaldus- ja ehitustöödes osalemine. Turvasüsteemide tehnik, tase 4 tööks on turvasüsteemide ja tuleohutuspaigaldiste ehitamine, hooldamine ja hooldusaktide allkirjastamine. Turvasüsteemide vastutav spetsialist, tase 5 tööks on turvasüsteemide ja tuleohutuspaigaldiste ehitamise ja hooldamise korraldamine, vajadusel ehitamine ja hooldamine, tehtud tööde kontrollimine ja tööde eest vastutamine. Turvasüsteemide vastutav spetsialist, tase 5 allkirjastab teostusdokumentatsiooni, sh vastavusdeklaratsioonid ja testimisprotokollid.
2. Kutsestandardites Turvasüsteemide tehnik, tase 4 ja Turvasüsteemide vastutav spetsialist, tase 5:
	1. jagati kohustuslik kompetents *Paigaldiste ning seadmete paigaldus- ja ehitustööd, süsteemide üleandmine* eraldi kompetentsideks: *Paigaldiste ning seadmete paigaldus- ja ehitustööd; Süsteemi häälestamine ja testimine; Paigaldustööde dokumenteerimine ja dokumentide allkirjastamine; Hooldustööde dokumenteerimine ja dokumentide allkirjastamine.* Kompetentsi jagamine on vajalik, et tuleks paremini välja kutsetaseme roll ja vastutus tööülesande, -osa täitmisel;
	2. lisati kompetents *Kasutajakoolituste läbi viimine,* mis on vajalik praktikast ja töö terviklikkusest tulenevalt;
	3. valitav kompetents *Turvasüsteemide paigaldamine ja hooldus* jagati vastavalt kompetentsiga hõlmatavatele süsteemidele kaheks: *häiresüsteemi paigaldamine ja hooldus; jälgimissüsteemi paigaldamine ja hooldus.* Jagamise aluseks võeti turvaseaduses sätestatu;
	4. lisati kompetents *Tuleohutusautomaatika paigaldamine ja hooldamine;*
	5. parendati läbivalt tegevusnäitajate sõnastusi ning ühtlustati terminoloogiat.

**Maris Saarsalu**

Koordinaator

SA Kutsekoda

+372 53495520

